રોબોન વિનસ માટે જ્યૂસ લાવ્યો. વિનસ હવે ખાઈ શકતી હતી પણ એ પ્રવાહી ખોરાક લેવાનું વધુ પસંદ કરતી હતી. રોબોને એને બધી વાત કરી કે ઝેવે એની સાથે કેવું કર્યું. ચંદ્રનો કંઈ જવાબ ન આપ્યો અને એના સર્વરમાં અત્યારે કોઈ ચંદ્ર વિશે ખાસ માહિતી જ વધી ન હતી. આ કિસ્સો સાંભળીને વિનસનું આશ્ચર્ય બેવડાયું અને એની શંકા ચાર ગણી બની. એણે ધીમા અવાજે રોબોનને કહ્યું કે, ‘યાદ છે થોડા દિવસ પહેલા કંઇક એવી જ વાત નીકળી હતી, ચંદ્રની જ કોઈ વાત હતી ત્યારે અકારણ ઝેવના હાવભાવ બદલાઈ ગયા હતા. ત્યારે મેં કશું પૂછ્યું તો ન હતું. આજે પણ કેમ આવું કર્યું એણે તારી સાથે.’ રોબોનઃ ‘કંઇક એવું લાગે છે આપણને નથી કહેવામાં આવી રહ્યું વિનસ.’